ai4bharat/Pralekha huggingface dataset:
|
کامرس اور صنعت کی وزارتہ
|
آٹوموبائل کی برآمدات کل تعداد21-2020 میں 41,34,047 سے بڑھ کر22-2021 میں 56,17,246 ہوگئی، جس میں 35.9 فیصد کی مثبت نمو درج کی گئی
تجارت و صنعت کی وزارت میںوزیر مملکت محترمہ انوپریہ پٹیل نے آج ایک پارلیمانی سوال کے جواب میں بتایا کہ آٹوموبائل کی برآمدات کل تعداد 21-2020 میں 41,34,047 سے بڑھ کر 2021-22 میں 56,17,246 ہوگئی، جس میں 35.9 فیصد کی مثبت نمو درج کی گئی۔ اس میں سے کاروں سمیت مسافر گاڑیوں کی برآمد21-2020 میں 4,04,397 سے بڑھ کر22-2021 میں 5,77,875 ہوگئی، جس میں 42.9 فیصدکا مثبت اضافہ درج کیا گیا ہے۔
پچھلے تین سالوں اور رواں سال کے دوران کاروں سمیت ہندوستان کی گاڑیوں کی برآمدات ذیل میں دی گئی ہیں:
|
|
 Category
|
|
2019-20
|
|
2020-21
|
|
2021-22
|
|
Passenger Cars
|
|
4,75,801
|
|
2,64,907
|
|
3,74,986
|
|
Utility Vehicles
|
|
1,83,468
|
|
1,37,842
|
|
2,01,036
|
|
Vans
|
|
2,849
|
|
1,648
|
|
1,853
|
|
Total Passenger Vehicles
|
|
6,62,118
|
|
4,04,397
|
|
5,77,875
|
|
M&HCVs
|
|
22,333
|
|
17,548
|
|
32,181
|
|
LCVs
|
|
38,046
|
|
32,786
|
|
60,116
|
|
Total Commercial Vehicles
|
|
60,379
|
|
50,334
|
|
92,297
|
|
Three Wheelers
|
|
5,01,651
|
|
3,93,001
|
|
4,99,730
|
|
Scooters
|
|
3,69,998
|
|
2,32,020
|
|
3,50,330
|
|
Motorcycles
|
|
31,35,548
|
|
30,42,453
|
|
40,82,442
|
|
Mopeds
|
|
13,859
|
|
8,313
|
|
10,246
|
|
Total Two Wheelers
|
|
35,19,405
|
|
32,82,786
|
|
44,43,018
|
|
Quadricycle
|
|
5,185
|
|
3,529
|
|
4,326
|
|
Grand Total
|
|
47,48,738
|
|
41,34,047
|
|
56,17,246
حکومت ہند آٹوموبائل کی برآمد کو بڑھانے کے لیے مختلف سرگرم اقدامات کر رہی ہے، جو حسب ذیل ہیں:
- غیر ملکی تجارتی پالیسی کو کووڈ-19 کی وبائی صورتحال کے پیش نظر 2023-03-31 تک بڑھا دیا گیا ہے۔
- مختلف اسکیمیں جیسے ایڈوانس اتھارٹی، ایکسپورٹ پروموشن کیپٹل گڈس اسکیم، برآمداتی مصنوعات پر ڈیوٹیزاور ٹیکس کی معافی  وغیرہ فراہم کئے گئے ہیں۔
- ہندوستان کی برآمدات کو فروغ دینے کے لیے بیرون ملک ہندوستانی مشنوں کے سرگرم کردار کو بڑھایا گیا ہے اور برآمدات کی نگرانی کے لیےنِریات پورٹل تک رسائی فراہم کی گئی ہے۔
- آربی آئی نے ہندوستانی روپوں میں رسیدبل، ادائیگی، اور تجارتی تصفیہ کے لیے اضافی انتظامات کے قیام کا فیصلہ کیا ہے۔
- حکومت ہند نے حال ہی میں آزاد تجارتی معاہدوں  پر دستخط کیے ہیں جن میں متحدہ عرب امارات اور آسٹریلیا کے ساتھ تجارتی معاہدے شامل ہیں تاکہ آٹوموبائل انڈسٹری کے علاوہ دیگر کے ساتھ اپنی پسند کی مارکیٹ تک رسائی حاصل کی جا سکے۔
- حکومت ہند نے آٹوموبائل اور گاڑیوں کے پرزے کی صنعت کے لیے پروڈکشن لنکڈ انسینٹیو  اسکیم کو منظوری دی ہے جس میں پانچ سالوں کی مدت میں 25,938 کروڑ روپے کے بجٹ کے اخراجات شامل ہیں۔
- حکومت نے وقتاً فوقتاً ہندوستانی موٹر گاڑیوں کے معیارات کو عالمی معیارات سے ہم آہنگ کرنے کے لیے مختلف ضوابط کو نوٹیفائی کیا ہے۔
تجارت و صنعت کی وزارت میں وزیر مملکت محترمہ انوپریہ پٹیل نے آج ایک پارلیمانی سوال کے جواب میں یہ بات کہی۔
عملے، عوامی شکایات اور پنشن کی وزارت
اعلیٰ سطحی تقرر یو ں کو منظوریاں
نئی دلّی، 11 جون/ کابینہ کی تقرر کمیٹی نے درج ذیل اعلیٰ سطحی تقرر منظور کئے ہیں:۔
1 کابینہ کی تقرر کمیٹی نے جناب نرپیندر مشرا، آئی اے ایس  کو 31 مئی، 2019 سے وزیر اعظم کے پرنسپل سیکریٹری کے طور پر مقرر کئے جانے کو اپنی منظوری دے دی ہے۔ ان کا یہ تقرر وزیر اعظم کی مدت کار کے ساتھ یا تا حکم ثانی جو بھی پہلے واقع ہو، تک کے لئے ہو گا، ۔ ان کے مدت کار کے دوران انہیں کابینہ کے وزیرکا درجہ حاصل ہو گا ۔
2 کابینہ کی تقرر کمیٹی نے ڈاکٹر پی۔ کے۔ مشرا، آئی اے ایس  کو 31 مئی، 2019 سے وزیر اعظم کا ایڈیشنل پرنسپل سیکریٹری مقرر کئے جانے کو اپنی منظوری دے دی ہے۔۔ ان کا یہ تقرر وزیر اعظم کی مدت کار کے ساتھ یا تا حکم ثانی تک کے لئے ہو گا، جو بھی پہلے واقع ہو۔ ان کے مدت کار کے دوران انہیں کابینہ کے وزیرکا درجہ حاصل ہو گا ۔
3 کابینہ کی تقرر کمیٹی نے ڈاکٹر آئی وی سبا راؤ، آئی اے ایس  آندھرا پردیش 1979: کو کانٹریکٹ کی بنیاد پر نائب صدر جمہوریہ ہند کا سیکریٹری منظور کئے جانے کو اپنی منظوری دے دی ہے،ان کا یہ تقرر حکومت ہند کے سیکریٹری کے رتبے اور تنخواہ کے مساوی ہو گا اور ان کا یہ تقرر نائب صدر جمہوریہ ہند کی مدت کار کے ساتھ یا تا حکم ثانی تک کے لئے ہو گا جو بھی پہلے واقع ہو ۔
۔۔۔۔۔۔
U. 2394
(Visitor Counter : 45
بھارت کا مسابقتی کمیشن
سی سی آئی نے انڈوراما انڈیا پرائیویٹ لمیٹڈ کے ذریعہ انڈو گلف فرٹیلائزرس کی حصولیابی کو منطوری دی
بھارتی مسابقی کمیشن  نے مسابقت ایکٹ، 2002 کی دفعہ 31 کے تحت آج انڈوراما انڈیا پرائیویٹ لمیٹڈ  کے ذریعہ انڈو گلف فرٹیلائزرس کی حصولیابی کو منظوری دے دی۔
مجوزہ امتزاج کا تعلق آئی آئی پی ایل کے ذریعہ انڈو گلف فرٹیلائزرس  کی حصولیابی سے ہے، جیسے گراسم انڈسٹریز لمیٹڈ  کا فرٹیلائزر ڈیویژن ، زوال پذیر فروخت کی بنیاد پر باعث تشویش ہے۔
آئی آئی پی ایل کھادوں، خصوصاً فاسفیٹ کھاد اور خصوصی پلانٹ غذائی اجزاء کی پیداوار، تجارت اور فروخت کاری کے کام میں مصروف ہے۔
جی آئی ایل وِسکوس اسٹیپل فائیبر، کلورل کلی، فرٹیلائزر ، کپڑا اور انسولیٹر کے پروڈکشن کے کاروبار میں مصروف ہے۔ یہ اپنے ماتحت اداروں کے توسط سے سیمنٹ کا پروڈکشن کرتا ہے اور مالی خدمات بھی فراہم کرتا ہے۔
ٹارگیٹ بزنس خاص طور پر یوریا، مرضی موافق کھادوں، زرعی ۔ اِن پٹ، فصل تحفظ، پلانٹ اور سوئل ہیلتھ پروڈکٹس اور خصوصی کھادوں کی تیاری، تجارت اور فروخت کے کام میں مصروف ہے۔
سی سی آئی کا تفصیلی آرڈر جلد ہی جاری کیا جائے گا۔
صدر جمہوریہ کا سکریٹریٹ
صدر جمہوریہ کی سکریٹریٹ نے وزیٹرس ایوارڈ2019 حاصل کرنے والوں کے ناموں کا اعلان کیا
صدر جمہوریہ رام ناتھ کووند آئندہ جلد ہی کسی تاریخ کو راشٹرپتی بھون میں یہ ایوارڈس دیں گے
نئی دہلی،09؍ ستمبر،صدر جمہوریہ کی سکریٹریٹ کے ذریعے آج وزیٹرس ایوارڈس 2019 پانے والوں کے ناموں کا اعلان کیا ہے۔ اس سال وزیٹرس ایوارڈس عمرانیات ، آرٹس اور سوشل سائنسز ؛ فزیکل سائنس اور بائیولوجیکل سائنس اور ٹیکنالوجی کی ترقی کے لئے دیئے جائیں گے۔
عمرانیات ، آرٹس اور سوشل سائنس میں تحقیق کے لئے وزیٹرس ایوارڈس پونڈیچری یونیورسٹی کے اپلائڈ سائیکلوجی کے شعبے کے پروفیسر سبناتھ دیب کو بچوں کے تحفظ ، خاص طور پر بچوں کے استحصال اور نظر انداز کئے جانے ، طلباء کی ذہنی صحت اور ایچ آئی و ی ؍ ایڈس میں تحقیق کے لئے دیا جائے گا۔
فیزیکل سائنس میں تحقیق کے لئے وزیٹرس ایوارڈ جواہر نہرو یونیورسٹی کے اسکول آف فیزیکل سائنس کے پروفیسر سنجے پوری کو نان ایکویلی بریم اسٹیٹس اسٹیکل فزکس اور نان لائنیئر ڈائنامکس کے شعبے میں ان کی تحقیق کے لئے دیا جائے گا۔
بائیلوجیکل سائنس کی تحقیق کے لئے وزیٹرس ایوارڈ علی گڑھ مسلم یونیورسٹی کے انٹرڈسپلینری بائیو ٹیکنالوجی یونٹ کے پروفیسر اسداللہ خان کو بھارت میں اینٹی مائیکرو بیل رجسٹنس ، اے ایم آر میں تحقیق کے لئے جبکہ جواہر لال نہرو یونیورسٹی کے نینو سائنس کے خصوصی سینٹر کی ڈاکٹر پ رتیما کو نینو بائیو سینسر اور نینو بائیو انٹرایکشن ، خاص طور پر شروعات کے کینسر کی تشخیص کے لئے ان کی تحقیق پر دیا جائے گا۔
ٹیکنالوجی کے فروغ کے لئے وزیٹرس ایوارڈ تریپورہ یونیورسٹی میں مائیکرو بائیولوجی کے محکمے کی ڈاکٹر شاؤن رے چودھری کو ڈیری ویسٹ واٹر کو بائیو فرٹیلائزر میں بدلنے کے لئے مایاروبیل بائیو فلم ریکٹر بنانے کے لئے دیا جائے گا۔
وزیٹر ایوارڈ 2019 صدر جمہوریہ جناب رام ناتھ کووند راشٹرپتی بھون میں منعقد ایک تقریب میں عطا کریں گے، جس کے لئے تاریخ کا اعلان جلد ہی کیا جائے گا۔
ایوارڈ پانے والوں کے انتخاب کے لئے ہر زمرے کے لئے تمام سینٹرل یونیورسٹیوں سے آن لائن درخواستیں طلب کی گئی تھیں۔ صدر جمہوریہ کے سکریٹری جناب سنجے کوٹھاری کی صدارت میں ایک انتخابی کمیٹی نے ، جس میں سرکردہ شخصیات اور ماہرین تعلیم شامل ہیں ، ایک ذیلی کمیٹی کی مدد سے مذکورہ افراد کا انتخاب کیا ہے۔
وزیٹرس ایوارڈ 2014 میں سینٹرل یونیورسٹیوں کے درمیان باہمی مسابقت کو فروغ دینے اور بہترین کارکردگی کے حصول کے لئے پوری دنیا میں بہترین لائحہ عمل اپنانے کی ترغیب دینے کے لئے شر وع کیا گیا تھا۔ اس کے بعد سے صدر جمہوریہ ہر سال مختلف زمروں کے ماہرین کو وزیٹرس ایوارڈ سے نوازتے ہیں۔
۔۔۔۔۔۔۔۔۔۔۔۔۔۔۔۔۔
U-4091
(Visitor Counter : 74
محنت اور روزگار کی وزارت
ای ایس آئی سی نے کووڈ – 19 وبا کے دوران طبی دیکھ بھال اور راحت پہنچانے کے لیے اپنے مستفیدین تک رسائی حاصل کی
نئی دہلی،29 اپریل ، 2021/
طبی فائیدہ
- اگر کسی بیمہ شدہ فرد اور / یا اس کے کنبے کے افراد کو کووڈ – 19 انفیکشن ہو جاتا ہے تو وہ ای ایس آئی سی / ای ایس آئی ایس کے کسی بھی ایسے اسپتال میں مفت طبی دیکھ بھال کی سہولت حاصل کر سکتا ہے جسے کووڈ – 19 کے لیے وقف اسپتال قرار دیا گیا ہو۔
- مندرجہ بالا کے علاوہ ہر ایک ای ایس آئی سی اسپتال کو ہدایت دی جا چکی ہے کہ وہ اپنے بستروں کی گنجائش میں سے کم سے کم 20 فیصد بستر ایس ایس آئی آئی پی کے لیے وقف کیے گئے مخصوص کووڈ بستروں کے طور پر استعمال کرے۔
- پلازما علاج جس کے شدید کووڈ – 19 مریضوں کی زندگی بچانے میں عمدہ نتائج برآمد ہوئے ہیں اب فرید آباد کے ای ایس آئی سی میڈکل کالج و اسپتال اور سنتھ نگر، تلنگانہ کے ای ایس آئی سی میڈکل کالج و اسپتال میں بھی دستیاب ہے۔
- ای ایس آئی کے مستفیدین متعلقہ اسپتال سے ایمرجنسی / غیر ایمرجنسی ، میڈکل ٹریٹ منٹ حاصل کر سکتے ہیں جس کے لیے انہیں کوئی ریفرنس لیٹر بھی نہیں چاہیے ہوگا۔
- اگر آئی پ یا کنبے کا فرد کووڈ – 19 انفیکشن سے متاثر ہے اور وہ کسی پرائیویٹ ادارے میں علاج کر ا رہا ہے تو اخراجات کی ادائیگی کا دعوی کیا جاسکتا ہے۔
نقد فائدہ
- اگر کوئی بیمہ شدہ فرد اپنے کام کی وجہ سے کووڈ – 19 سے متاثر ہوجاتا ہے تو وہ اپنی چھٹیوں کے دران بیماری کے فائدے کا دعوی کر سکتا ہے جیساکہ وہ مجاز ہو۔ بیماری کا فائدہ 91 دن کے لیے روزانہ عذرت کا 70 فیصد اوسط ادا کیا جاتا ہے۔
- اگر کوئی بیمہ شدہ فرد بے روزگار ہو جاتا ہے تو اسے اٹل بیمٹ ویکتی کلیان یوجنا  کے تحت راحت فراہم کی جائے گی۔ یہ راحت زیادہ سے زیادہ 90 دن کے لیے فی دن 50 فیصد کی اوسط کے تحت دی جائے گی۔ اسے حاصل کرنے کے لیے بیمہ شدہ فرد اپنا دعویٰ آن لائن www.esic.in داخل کر سکتا ہے۔
- اگر کوئی بیمہ شدہ فرد فیکٹری یا ادارہ بند ہونے کے سبب بے روزگار ہو جاتا ہے تو آئی ڈی ایکٹ ، 1947 کے مطابق وہ دو سال کی مدت کے لیے بے روزگاری بھتے کا دعوی کر سکتا ہے۔
- کسی بیمہ شدہ شخص کی موت کی صورت میں 15000 روپے کے آخری رسوم کے اخراجات ادا کیے جائیں گے۔ یہ اخراجات اس کے کنبے کے سب سے معمر زندہ شخص کو دیئے جائیں گے۔
۔۔۔
م ن ۔ اس۔ ت ح ۔
U –4066
(Visitor Counter : 149
وزیراعظم کا دفتر
راج پرب کے موقع پر اوڈیشہ کے عوام کو وزیراعظم کی مبارک باد
نئی دلّی ، 14 جون 2020 / وزیراعظم جناب نریندر مودی نے راج پرب کے خصوصی تہوار پر اوڈیشہ کے عوام کو مبارک باد پیش کی ہے۔
وزیراعظم نے کہا کہ ‘راج پرب کے بہت ہی مخصوص تہوار کے موقع پر مبارک باد۔ اس موقع پر میں خوشی اور سماج میں بھائی چارگی کے جذبے کی مضبوطی کے لیے پرارتھنا کرتا ہوں۔ میں اپنے ہم وطنوں کی اچھی صحت اور خوش حالی کے لیے بھی دعاگو ہوں۔’
۔۔۔۔۔۔۔۔۔۔۔۔۔۔

U.NO. 5534
(
مواصلات اور اطلاعاتی ٹیکنالوجی کی وزارت
آزادی کا امرت مہوتسو :75لاکھ پوسٹ کارڈ والی مہم
ہندوستانی ڈاکخانہ یکم دسمبر سے 20دسمبرتک 75لاکھ پوسٹ کارڈ مہم ، کاانعقاد کررہاہے
اس مہم کا انعقاد آزادی کا امرت مہوتسوتقریبات کے تحت کیاجارہاہے
تمام اسکولوں  کے درجہ ٔ چہارم سے لے کر 12ویں جماعت تک کے طلبہ وزیراعظم کو خطوط لکھیں گے
17جنوری ، 2022کو منعقد ہونے والی آخری تقریب میں قومی سطح کی شرکت کے لئے پورے ہندوستان کی سطح پرسب سے بہترین خیالات رکھنے والے 75پوسٹ کارڈوں کاانتخاب کیاجائے گا
نئی دہلی ، 8؍دسمبر:ہندوستان اپنی آزادی کی 75ویں سالگرہ منارہاہے ۔
اس یاد گار کے حصے کے طورپر حکومت ہند کے ذریعہ آزادی کا امرت مہوتسو کے تحت کئی تقریبا کا اہتمام کیاجارہاہے ، جس سے ہمارے ملک کے نوجوانوں اوربزرگوں کو ہندوستان کے لوگوں ، ثقافت اور حصولیابیوں کے شاندار ماضی کے بارے میں معلومات کا ایک بہترین موقع مل سکے آزادی کا امرت مہوتسو  ہندوستان کی تحریک آزادی اورمجاہدین آزادی کے لئے ایک خراج عقیدت بھی ہے ۔
اسکولی تعلیم اورخواندگی ، وزارت تعلیم کے ساتھ ساتھ محکمہ ٔ ڈاک  وزار ت مواصلات مورخہ یکم دسمبر ، 20دسمبر ، 2021 ،75لاکھ پوسٹ کارڈ مہم ، منعقد کررہاہے ۔ یہ مہم سی بی ایس سی سے وابستہ تمام اسکولوں کے ساتھ ساتھ مختلف ریاستی تعلیمی بورڈوں کے جماعت 4سے 12ویں جماعت تک کے تمام طلبہ کے لئے کھلاہواہے ، جو ہند اوربیرون ہند قائم ہیں اورجس میں مرکز کے زیرانتظام تمام علاقے شامل ہیں ۔
اس پوسٹ کارڈ کو 50پیسے کی معمولی قیمت پر خریداجاسکتاہے ، جس کے لئے طلبہ کے لئے پوسٹ کارڈ کا انتظام کرنے کے لئے اسکول علاقائی ڈاک حکام سے تال میل کررہے ہیں ۔ محکمہ ڈاک  پرپوسٹ کارڈ پراپنے ربراسٹامپ والا پتہ لکھ رہاہے اورنئی دہلی -110011 کے ساؤتھ بلاک میں ملک کے وزیراعظم کواسے بھیج رہاہے ۔ ہراسکول میں سب سے بہترین خیالات رکھنے والے 10پوسٹ کارڈوں کی فہرست تیارکریگا اور اسے سی بی ایس ای سے وابستہ اسکولوں کے ذریعہ سی جی ایس ای پورٹل پراوردوسرے اسکولوں کے ذریعہ مائی گو پورٹل پراپلوڈ کیاجائےگا۔ قومی سطح کی شرکت کے لئے پورے ہندوستان کی سطح پرسب سے زیادہ وہ بہترین خیالات رکھنے 75پوسٹ کارڈوں کا انتخاب سی بی ایس ای ہیڈکوارٹر کے ذریعہ کیاجائے گا۔اس مہم کے دوران آج کی تاریخ میں پورے ہندوستان میں ڈاکخانوں کے ذریعہ 50 لاکھ سے زیادہ پوسٹ کارڈوں کو بھیجاجاچکاہے اس کے علاوہ محکمہ ڈاک کے نوڈل افسران نے 70000سے زیادہ اسکولوں سے رابطہ کیاہے اور7000اسکولوں سے 4.5لاکھ سے زیادہ طلبہ پہلے ہی اپنی شرکت کو یقینی بنانے کے لئے پوسٹ کارڈلکھ چکے ہیں ۔
وزیراعظم کا دفتر
وزیر اعظم نے مشہور یونانی محقق اور موسیقار کونسٹاٹینو کلائٹزس سے ملاقات کی
وزیر اعظم جناب نریندر مودی نے 25 اگست 2023 کو ایتھنس میں ایک مشہور یونانی محقق، موسیقار اور بھارت کے دوست جناب کونسٹاٹینو کلائٹزس سے ملاقات کی۔
وزیر اعظم نے بھارت کے تئیں جناب کونسٹاٹینو کلائٹزس کی محبت اور بھارتی موسیقی اور رقص کے تئیں ان کے ازحد لگاؤ کی ستائش کی۔ وزیر اعظم نے 27 نومبر 2022 کو ’’من کی بات‘‘ پروگرام کے 95ویں ایڈیشن میں اُن کا ذکر کیا تھا۔
دونوں حضرات نے یونان میں بھارتی ثقافت کو مزید مقبول عام بنانے کے امکانات پر تبادلہ خیال کیا۔
وزیراعظم کا دفتر
وزیراعظم نے نوراتری کے پرمسرت موقع پرعوام کو مبارکباد پیش کی
انھوں نے دیوی شیل پُتری کی پوجاارچنابھی کی
وزیراعظم جناب نریندرمودی نے نوراتری کے مقدس موقع پر عوام کو مبارکباد دی ہے ۔ نوراتری کے آغاز کے موقع پر،جناب مودی نے دیوی شیل پتری کی پوجا ارچنا بھی کی اور دیوی سے خوشیوں ، صحت اور خوشی قسمتی کی دعاکی ۔
سلسلے وار ٹوئیٹس میں وزیراعظم نے ٹوئیٹ کیا :
‘‘شکتی کی عبادت کے مہاپرونوراتری کی آپ سبھی کو بہت بہت نیک خواہشات ۔عقیدہ اوریقین کا یہ مبارک موقع ، ہرکسی کی زندگی میں نئی توانائی اور نیاجوش پیداکرے ۔جے ماتادی ۔’’
"वन्दे वाञ्छितलाभाय चन्द्रार्धकृतशेखराम्।
वृषारूढां शूलधरां शैलपुत्रीं यशस्विनीम् ।।
دیوی شیل پُتری کی پوجا ارچنا کے ساتھ آج سے نوراتری کا مقدس آغاز ہورہاہے ۔ میری دعاہے کہ ان کے آشیرواد سے ہرکسی کی زندگی ، سکھ ، خوش قسمتی اور بیماریوں سے مبّرا ہو۔’’
بجلی کی وزارت
این ایچ پی سی لمیٹڈ نے کنورجینس سروسز لمیٹڈ کے ساتھ ای- موبلٹی معاہدوں پر دستخط کیے
این ایچ پی سی کے پاس بھارت میں سنٹرل پبلک سیکٹر انٹرپرائزز  میں الیکٹرک گاڑیوں کا سب سے بڑا قافلہ ہوگا
ماحولیات کے تحفظ کی سمت میں اہم قدم کے طور پر بجلی کی وزارت کے ماتحت کام کرنے والی کمپنی، این ایچ پی سی لمیٹڈ نے اینرجی ایفیشی اینسی سروسز لمیٹڈ  کی مکمل ملکیت والی معاون کمپنی، کنورجینس اینرجی سروسز لمیٹڈ  کے ساتھ 25 الیکٹرک گاڑیوں کو لیز پر دینے اور قیام اور کمیشننگ سمیت 3 الیکٹرک گاڑیوں کے فاسٹ چارجروں کی این ایچ پی سی کو سپلائی کے لیے ای- موبلٹی معاہدہ پر دستخط کیے ہیں۔ بھارت میں این ایچ پی سی کے پاس سنٹرل پبلک سیکٹر انٹرپرائزز  میں الیکٹرک گاڑیوں کا سب سے بڑا قافلہ ہوگا۔ این ایچ پی سی نے اس سے پہلے 2019 میں ای ای ایس ایل کے توسط سے 2 الیکٹرک گاڑی لیز پر دی تھی۔
کل ویڈیو کانفرنسنگ کے ذریعے ای- موبلٹی معاہدہ پر دستخط کیے گئے۔ اس موقع پر این ایچ پی سی کے سی وی او، جناب اے کے شریواستو، اور ایم ڈی اور سی ای او محترمہ مہوا آچاریہ اور اینرجی ایفیشی اینسی سروسز لمیٹڈ  کے کارگزار نائب چیئر پرسن، جناب سوربھ کمار موجود تھے۔ این ایچ پی سی نے ماحولیات کے تئیں اپنے عزائم کی سمت میں ایک قدم کے طور پر اور ماحولیات کے عالمی دن 2021 منانے سے قبل کی شام کو ای- موبلٹی معاہدہ پر دستخط کیے ہیں۔
این ایچ پی سی میں توانائی کی صلاحیت اور تحفظاتی اقدام کے مواقع کا پتہ لگانے کے لیے این ایچ پی سی اور ای ای ایس ایل کے درمیان ایک وسیع مفاہمت نامہ بھی زیر تکمیل ہے۔
پیٹرولیم اور قدرتی گیس کی وزارت
ہندوستان کی 4- پلانک انرجی سیکورٹی حکمت عملی گیس پر مبنی معیشت ، گرین ہائیڈروجن وغیرہ کے توسط سے سپلائی کو متنوع بنانے ،ای اینڈ پی میں اضافہ، متبادل توانائی اور توانائی کی منتقلی پر مبنی ہے
ہندوستان 2040 تک عالمی مانگ میں 25فیصدکا حصہ ڈالے گا اور 2025 تک پیٹرول میں 20 فیصد ایتھنول کی ملاوٹ کرے گا: ہردیپ سنگھ پوری
پٹرولیم اور قدرتی گیس کے وزیر جناب ہردیپ سنگھ پوری نے کہا ہے کہ ہندوستان 1973 کے تیل کے بحران کے بعد سے دنیا کے سب سے بڑے توانائی کے بحران سے گزرنے میں کامیاب رہا ہے جس کی وجہ توانائی کی حفاظت کی چار جہتی حکمت عملی یعنی توانائی کی فراہمی میں تنوع؛ گیس پر مبنی معیشت اور گرین ہائیڈروجن کے توسط سے ہندوستان کی تلاش اور پیداوار میں اضافہ اور گیس پر مبنی معیشت نیز گرین ہائیڈروجن اور ای ویز کے توسط سے توانائی کی منتقلی کی تکمیل ہے۔ ہندوستان نے 07-2006 میں 27 ممالک سے اپنے خام تیل سپلائی کرنے والوں کی تعداد بڑھا کر 22-2021 میں 39 کر دی، کولمبیا، روس، لیبیا، گبون، استوائی گنی وغیرہ جیسے نئے سپلائی کرنے والوں کو شامل کیا، جبکہ امریکہ اور روس جیسے ممالک کے ساتھ اپنے تعلقات کو مضبوط کیا۔
انہوں نے مزید کہاکہ ’’ڈیزل کی قیمتیں، جو دسمبر 2021 اور دسمبر 2022 کے درمیان ہندوستان میں صرف 3 فیصد بڑھی تھیں، امریکہ میں 34 فیصد، کینیڈا میں 36 فیصد، اسپین میں 25 فیصد اور برطانیہ میں 10 فیصد بڑھ گئیں۔ مئی 2022 اور نومبر 2021 میں وزیر اعظم کی طرف سے سنٹرل ایکسائز میں تخفیف کا اعلان کیا گیا، جس کی مجموعی طور پر رقم 13 روپے فی لیٹر پٹرول اور 15 روپے فی لیٹر ڈیزل ہے ، اس کے ساتھ ساتھ بہت سی ہندوستانی ریاستوں کی طرف سے ویٹ کی شرح میں نمایاں کمی کی گئی ہے۔ حکومت ہند 2025 تک ہندوستان کے تلاش کے رقبے کو 0.5 ملین مربع کلومیٹر اور 2030 تک 1.0 ملین مربع کلومیٹر تک بڑھانے کا ارادہ رکھتی ہے۔ حکومت ’نو گو‘کےرقبے کو 99 فیصد تک کم کرنے میں کامیاب رہی ہے۔ اس کے لئے اس نے .91 ملین مربع کلومیٹر رقبہ کو کھولا ہے۔ ہم نے نیشنل ڈیٹا ریپوزٹری  بھی قائم کیا ہے اور کلاؤڈ بیسڈ اور اے آئی / ایم ایل سے چلنے والے نیشنل ڈیٹا این ڈی آر 2.0 کامنصوبہ بھی پیش نظر ہے۔‘‘
ہندوستان نے 14-2013 میں پیٹرول میں ایتھنول کی ملاوٹ کو 1.53فیصد سے بڑھا کر 2022 میں 10.17فیصد کردیا اور 2030 کے برعکس 2025-26 تک ہی پیٹرول میں 20 فیصد ایتھنول کی کا ہدف مقرر کیا ہے ۔ ای 20 کا مرحلہ وار رول آؤٹ یکم اپریل 2023 کو شروع ہوگا۔ حکومت ہریانہ کے پانی پت ، پنجاب کے بھٹنڈہ، اڈیشہ کے بارگڑھ ، آسام کے نومالی گڑھ  اور کرناٹک کے دیونگیری میں پانچ 2جی ایتھنول بائیو ریفائنریز بھی قائم کررہی ہے۔
مرکز نے ایس اے ٹی اے ٹی اسکیم کے تحت کمپریسڈ بائیو گیس  پلانٹس کی شرح بھی 46 روپے فی کلوگرام سے بڑھا کر 54 روپئے فی کلوگرام کر دی ہے اور یہ یقینی بنانے کے لیے اقدامات کر رہی ہے کہ سی بی جی کی پیداوار کے دوران تیار کی جانے والی بایو کھاد کو یوریا جیسی کھادوں کے ساتھ بنڈل کیا جائے۔ آئی او سی ایل نے ایک اختراعی اور پیٹنٹ شدہ اسٹیشنری ، ریچارجیبل اور ہمیشہ باورچی خانے سے منسلک انڈور سولر کوکنگ سسٹم تیار کیا ہے ، جس کی نقل ہندوستان اور عالمی سطح پر کی جارہی ہے۔
حکومت ہند کم از کم 5 ایم ایم ٹی  سالانہ کی گرین ہائیڈروجن پیداواری صلاحیت کو ترقی دینے کے لیے نیشنل گرین ہائیڈروجن مشن میں 19,744 کروڑ روپے کی سرمایہ کاری کر رہی ہے۔ ہندوستان کی پیٹرولیم ریفائنریز ایندھن کی زیادہ تر مانگ پر مشتمل ہیں، اور ایم او پی اینڈ این جی کی صنعت کی ترقی میں مدد کے لیے گرین ہائیڈروجن کو سرگرمی کے ساتھ اپنائے گی ۔او ایم سیز مئی 2024 تک 22,000 ریٹیل آؤٹ لیٹس پر متبادل ایندھن اسٹیشنوں  کی تنصیب کا ہدف پیش نظر رکھ رہی ہیں۔
وزارت دفاع
سینٹر فار لینڈ وارفیئر اسٹڈیز  نے فوجی افسروں کے لئے پی ایچ ڈی پروگرام شروع کیا
نئی دہلی، 18 اپریل 2021، سینٹر فار لینڈ وارفیئر اسٹڈیز ، جو کہ بھارتی فوج کی زیر سرپرستی ایک خود مختار تھنک ٹینک ہے، نے فوجی افسروں کے لئے پی ایچ ڈی پروگرام چلانے کے مقصد سے منی پال اکیڈمی آف ہائر ایجوکیشن ، منگلور، سابقہ منی پال یونیورسٹی کے ساتھ ایک مشترکہ پہل کی ہے۔
کلاز نے افسروں کی پروفیشنل فوجی تعلیم  میں مزید اضافے کے لئے یہ پہل کی ہے، جس سے آخر کار ملک کو فائدہ ہوگا اور اسے متعلقہ زمروں کی گہری معلومات رکھنے والے بہتر فوجی قائدین ملیں گے۔
اس پہل کے تحت کلاز کو ایم اے ایچ ای کے ایک ضمنی مرکز کے طور پر تسلیم کیا گیا ہے، جس سے کلاز کی پانچ فیکلٹیز معاون سپر وائزر کے طور پر خدمت انجام دیں گی۔ کلازیو جی سی اور ایم اے ایچ ای منگلور کے رہنما خطوط کے مطابق سلیکشن کا عمل شروع کرے گا اور ضروری ریسرچ طریقہ کار کی کلاسیں چلائے گا۔
اس پہل سے متعلق تمام تفصیلات درخواست کے فارم سمیت کلاز کی ویب سائٹ  پر ہیڈر ’’یونیورسٹی سیل‘‘ کے تحت دسیتاب ہے۔ خواہش مند امیدواروں سے درخواست ہے کہ مناسب طریقے سے بھری ہوئیں اپنی درخواستیں زیادہ سے زیادہ 30 جون 2021 تک ارسال کردیں۔
۔۔۔۔۔۔۔۔۔۔۔
ش ح۔ا گ۔ن ا۔
U-3826
(Visitor Counter : 97
وزارت آیوش
سی ایس آئی آر نے ذیابیطس کی دوا تیار کی
نئی دہلی،06؍دسمبر،آیوش کی وزارت کے وزیر مملکت  جناب شری پد یسو نائک نے آج لوک سبھا میں پوچھے گئے ایک سوال کے تحریری جواب میں بتایا کہ ملک میں ذیابیطس سے متاثرہ آبادی 2025 تک 69.9 ملین کی خطرناک سطح کے قریب تک پہنچ جائے گی، جس سے ظاہر ہوتا ہے کہ ملک میں ذیابیطس سے متاثرہ آبادی میں 266 فیصد اضافہ ہونے کا امکان ہے۔
کونسل آف سائنٹفک اینڈ انڈسٹریل ریسرچ  اپنی ضمنی لیباریٹریوں جن کے نام ہیں سی ایس آئی آر ، سینٹرل انسٹی ٹیوٹ آف میڈیسنل، اینڈ ایٹومک پلانٹس  ، لکھنو اور سی ایس آئی آر نیشنل بوٹینیکل ریسرچ انسٹی ٹیوٹ  لکھنو نے سائنسی طور پر تصدیق شدہ ذیابیطس کی دوا این بی آر ایم اے پی - ڈی بی ہربل دوا تیار کی ہے اور اس دوا کے لئے ایم ایس اے آئی ایم آئی ایل نے لکھنو نے لائسنس دیا ہے، جبکہ ملک بھر کے لئے دہلی میں اس دوا کی مینوفیکچرنگ اور مارکیٹنگ بی جی آر – 34 کے نام سے کی جارہی ہے۔
ایم ؍ ایس اے آئی ایم آئی ایل فارما سیوٹیکلز جس نے بی جی آر – 34 کو لائسنس دیا ہے، مذکورہ دوا کے لئے کلینکل مطالعہ کرایا اور اس سے متعلق ٹرائل کو کلینکل ٹرائیل رجسٹری آف انڈیا  میں رجسٹر کرایا۔ اس کے علاوہ ، مذکورہ دوا کا تجربہ بنارس ہندو یونیورسٹی  بنارس میں ایک آزاد کلینکل ٹرائلز میں منعقد کیا گیا اور دوا کو ٹائپ 2 کے ذیابیطس کے مریض جو حال ہی میں ذیابیطس بیماری میں مبتلا ہوئے ہیں، کے علاج میں بہت مفید پایا گیا۔
دی سینٹرل آف ریسرچ ان آیوروید سائنسز  اور وزارت آیوش کے تحت ایک خود مختار ادارہ ہے، مدھومہ یعنی ذیابیطس کے علاج کے لئے آیوروید پر مبنی مختلف مربوط حفظان صحت خدمات مہیا کرانے کے لئے مختلف دواؤں کے ریسرچ کے کام میں مصروف ہے۔
۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-5629
(Visitor Counter : 54
امور داخلہ کی وزارت
5؍اگست کے بعد دہشت گردانہ تشدد کے واقعات میں کمی لیکن سرحد پار سے دراندازی میں اضافہ
2019کےدوران اب تک 157دہشت گردمار گرائے گئے:جی کشن ریڈی
نئی دہلی،03؍دسمبر،امور داخلہ کے وزیر مملکت جناب جی کشن ریڈی نے جموں و کشمیر کے دہشت گردوں کی دراندازی سے متعلق ایک سوال کے تحریری جواب میں آج لوک سبھا کو بتایا کہ 5؍اگست 2019 کے بعد دہشت گردانہ تشدد کے واقعات میں کمی آئی ہے۔ 5؍اگست 2019 سے27؍نومبر 2019تک 115 دن کے دوران12؍اپریل 2019 سے 4؍اگست 2019 کے دوران ایسے 106 واقعات کے مقابلے میں دہشت گردانہ تشدد کے 88واقعات ہوئے ہیں۔
وزیرموصوف نے مزید کہا کہ دوسری جناب سرحد پار سے دراندازی کی کوشش کے واقعات میں اضافہ ہوا ہے۔ 5؍اگست 2019 سے 31؍اکتوبر 2019 تک 18 دنوں کے دوران 9؍مئی 2019 سے 4؍اگست 2019 کے دوران دراندازی کی 53کوششوں کے مقابلے میں دراندازی کی 84 کوششیں ہوئی ہیں۔ اس کے مطابق مذکورہ بالا مدت کے دوران دراندازی کی کوششیں 32 سے بڑھ کر 59 ہو گئی ہیں۔
جناب ریڈی نے کہا کہ دہشت گردی کیخلاف صفر ٹالرینس کی حکومت کی پالیسی پر عمل کرتے ہوئے سکیورٹی فورسیز نے دہشت گردوں کیخلاف مؤثر کارروائی کی ہے۔ سکیورٹی ایجنسیوں کو دہشت گرد تنظیموں کے ارادوں سے متعلق خفیہ معلومات حاصل کر رہی ہیں۔ ان تنظیموں کو سرحد پار سے مدد مل رہی ہے تاکہ وہ جموں و کشمیرمیں سکیورٹی کا گھیرا توڑیں اور حملہ کریں۔
ان خفیہ معلومات اور جموں و کشمیر میں سرحدپارسے جاری دہشت گردی کی پرانی تاریخ کی بنیاد پر دہشت گردوں کو مارنے کے لئے سکیورٹی فورسیز نے بہتر طریقے سےگھیراؤ اور تلاش کی کارروائی سمیت تمام احتیاطی اور تادیبی کارروائی کر رہی ہیں۔ سال 2019 کے دوران اب تک 157 دہشت گرد مارے گئے ہیں۔ سکیورٹی گرڈ نے بچے کھچے دہشت گردوں کیخلاف آپریشن شروع کرنے کے لئے ٹھوس کوششیں کی ہیں۔
جناب ریڈی نے مزید کہا کہ حکومت ہند نے سرحد پار دراندازی کو روکنے کے لئے کثیر جہتی طریقۂ کار اپنائے ہیں۔ ان اقدامات میں بین الاقوامی سرحد اور لائن آف کنٹرول کے ساتھ ساتھ سرحد پر باڑ لگانا، خفیہ معلومات اور کارروائی میں تال میل کو بہتر بنانا، سکیورٹی فورسیز کو جدیدترین اسلحہ سے لیس کرنااور دراندازوں کیخلاف مؤثر کارروائی کرنے کے ساتھ کثیر سطحی تعیناتی شامل ہے۔
U-5533
(Visitor Counter : 54